

**ประกาศองค์การบริหารส่วนตำบลบัวใหญ่**

**เรื่อง ประกาศกำหนดวัน เวลา สถานที่การรับลงทะเบียนผู้สูงอายุ และผู้พิการ เพื่อขอรับเงินเบี้ยยังชีพผู้สูงอายุและผู้พิการ ประจำปีงบประมาณ ๒๕๖1**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ด้วยองค์การบริหารส่วนตำบลบัวใหญ่ อำเภอน้ำพอง จังหวัดขอนแก่น ได้รับแจ้งจากกรมส่งเสริมการปกครองท้องถิ่น แจ้งระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ.๒๕๕๒ ตามข้อ ๗ กำหนดให้ภายในเดือน พฤศจิกายนของทุกปีให้ผู้ที่มีอายุครบหกสิบปีบริบูรณ์ขึ้นไปในปีงบประมาณถัดไป และมีคุณสมบัติครบถ้วนตามข้อ 6 มาลงทะเบียนและยื่นคำขอรับเงินเบี้ยยังชีพผู้สูงอายุด้วยตนเองต่อองค์กรปกครองส่วนท้องถิ่นที่ตนมีภูมิลำเนา ณ สำนักงานองค์กรปกครองส่วนท้องถิ่นหรือสถานที่ที่องค์กรปกครองส่วนท้องถิ่นกำหนด และระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น พ.ศ.๒๕๕๓ ตามข้อ ๗ และระเบียบกระทรวงมหาดไทยว่าด้วยเกณฑ์การจ่ายเงินความพิการให้คนพิการขององค์กรปกครองส่วนท้องถิ่น (ฉบับ ที่ 2) พ.ศ.2559 ดังนั้น เพื่อให้การดำเนินงานรับลงทะเบียนผู้มีสิทธิรับเงินเบี้ยยังชีพผู้สูงอายุ ประจำปีงบประมาณ พ.ศ.2561 เป็นไปด้วยความเรียบร้อยในแนวทางเดียวกัน และเพื่อเป็นการเตรียมความพร้อมด้านข้อมูลในการเสนอของบประมาณเบี้ยยังชีพผู้สูงอายุ ประจำปีงบประมาณ พ.ศ.2561 จึงได้กำหนดแนวทางการรับลงทะเบียนผู้มีสิทธิรับเงินเบี้ยยังชีพผู้สูงอายุขององค์กรปกครองส่วนท้องถิ่น

อาศัยอำนาจตามข้อ ๕, ๖, 7, แห่งระเบียบกระทวงมหาดไทย ว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ.๒๕๕๒ และระเบียบกระทรวงมหาดไทย ว่าด้วยหลักเกณฑ์การจ่ายเงินเบี้ยความพิการขององค์กรปกครองส่วนท้องถิ่น พ.ศ.๒๕๕๓ ข้อ ๕, ๖, ๗ เพื่อให้การดำเนินงานรับลงทะเบียนผู้มีสิทธิรับเงินเบี้ยยังชีพผู้สูงอายุและเบี้ยความพิการ ประจำปีงบประมาณพ.ศ.๒๕๖1 เป็นไปด้วยความเรียบร้อยในแนวทางเดียวกัน องค์การบริหารส่วนตำบลบัวใหญ่ อำเภอน้ำพอง จังหวัดขอนแก่น จึงขอแจ้งกำหนดการลงทะเบียนและคุณสมบัติของผู้มีสิทธิดังนี้

**ผู้สูงอายุมีคุณสมบัติ** เกิดก่อนวันที่ ๑ ตุลาคม ๒500

**โดยมีหลักฐาน** ๑.ทะเบียนบ้านฉบับจริง พร้อมสำเนา

๒.บัตรประชาชนฉบับจริงหรือบัตรอื่นที่ออกโดยหน่วยงานของรัฐที่มีรูปถ่าย พร้อมสำเนา

๓.สมุดบัญชีเงินฝากธนาคารพร้อมสำเนา

๔.ในการยื่นคำขอลงทะเบียนรับเงินเบี้ยยังชีพผู้สูงอายุ ผู้สูงอายุจะต้องแสดงความประสงค์ขอรับเงินเบี้ยยังชีพผู้สูงอายุโดยวิธีใดวิธีหนึ่ง ดังต่อไปนี้

๑ รับเงินสดด้วยตนเอง

๒ รับเงินสดโดยบุคคลที่ได้รับมอบอำนาจจากผู้มีสิทธิ

๓ โอนเงินเข้าบัญชีเงินฝากธนาคารในนามผู้มีสิทธิ

๔ โอนเงินเข้าบัญชีเงินฝากธนาคารในนามบุคคลที่ได้รับมอบอำนาจจากผู้มีสิทธิ

**ผู้พิการมีคุณสมบัติดังนี้** คนพิการที่ได้จดทะเบียนตามกฎหมายว่าด้วยการส่งเสริมคุณภาพชีวิตคนพิการสามารถลงทะเบียนและยื่นคำขอรับเงินเบี้ยความพิการได้ตลอดเวลา ไม่เว้นวันหยุดราชการด้วยตนเองต่อองค์กรปกครองส่วนท้องถิ่นที่ตนมีภูมิลำเนา ณ ที่ทำการองค์กรปกครองส่วนท้องถิ่น หรือสถานที่ที่องค์กรปกครองส่วนท้องถิ่นกำหนด และมีสิทธิได้รับเงินเบี้ยความพิการในเดือนถัดไป

-2-

**โดยมีหลักฐาน** ๑.บัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ (พร้อมสำเนา)

๒.ทะเบียนบ้าน พร้อมสำเนา

๓.สำเนาสมุดบัญชีเงินฝากธนาคาร

๔.สำเนาบัตรประจำตัวประชาชนของผู้ดูแลคนพิการกรณีเป็นผู้ยื่นคำขอแทนคนพิการ

๕.ในการยื่นคำขอลงทะเบียนรับเงินเบี้ยความพิการ จะต้องแสดงความประสงค์ในการขอรับเงินเบี้ยความพิการโดยวิธีใดวิธีหนึ่ง ดังต่อไปนี้

๑. รับเงินสดด้วยตนเอง

๒. รับเงินสดโดยผู้ดูแลคนพิการ

๓. โอนเงินเข้าบัญชีเงินฝากธนาคารในนามผู้มีสิทธิ

๔. โอนเงินเข้าบัญชีเงินฝากธนาคารในนามผู้ดูแลคนพิการ

**ขั้นตอนการยื่นคำขอและวิธีการพิจารณาคุณสมบัติผู้มีสิทธิได้รับเงินเบี้ยยังชีพผู้สูงอายุและผู้พิการ**


ให้ผู้สูงอายุและผู้พิการ ที่มีคุณสมบัติดังกล่าวข้างต้น ยื่นคำขอรับเงินเบี้ยยังชีพผู้สูงอายุและผู้พิการด้วยตนเองหรือให้ผู้ที่ได้รับมอบหมายยื่นแทนโดยยื่น ณ องค์การบริหารส่วนตำบลบัวใหญ่ที่ตนเองมีชื่ออยู่ในทะเบียนบ้าน ระหว่างวันที่ ๑ - ๓๐ พฤศจิกายน ๒๕๕9 ไม่เว้นวันหยุดราชการ ในวันเวลา และสถานที่ ที่องค์การบริหารส่วนตำบลบัวใหญ่กำหนด และ องค์การบริหารส่วนตำบลบัวใหญ่จะออกรับบริการรับลงทะเบียนนอกสถานที่ตามวัน เวลาและสถานที่แนบท้ายประกาศนี้

|  |  |  |  |
| --- | --- | --- | --- |
| วัน เดือน ปี | เวลา | หมู่ที่ | สถานที่ |
| ๑–๓๐ พฤศจิกายน ๒๕๕9 | ๐๘.๓๐ – ๑๖.๓๐ น. | หมู่ที่ ๑ – ๑๗ | อบต.บัวใหญ่ |
| ๙ พฤศจิกายน ๒๕๕9 | ๐๙.๐๐ – ๑2.๐๐ น. | หมู่ที่ ๓, 2, 16 | ศาลาวัดสามัคคีวิทยาราม |
| ๑๓.๐๐ – ๑๕.๐๐ น. | หมู่ที่ ๑, ๑๕ | ศาลาประชาคม หมู่ที่ ๑๕ |
| ๑๐ พฤศจิกายน ๒๕๕9 | ๐๙.๐๐ – ๑๒.๐๐ น. | หมู่ที่ ๔, ๕, ๖, ๑๗ | สภาอบต.บัวใหญ่ หลังเก่า |
| ๑๔.๐๐ – ๑๕.๐๐ น. | หมู่ที่ ๗ | ศาลาประชาคม หมู่ที่ ๗ |
| ๑๕.๐๐ – ๑๖.๓๐ น. | หมู่ที่ ๘ | ศาลาประชาคม หมู่ที่ ๘ |
| ๑๑ พฤศจิกายน ๒๕๕9 | ๐๙.3๐ – ๑1.0๐ น. | หมู่ที่ ๑๓ | ศาลากลางบ้าน หมู่ที่ ๑๓ |
| ๑1.0๐ – ๑2.๐๐ น. | หมู่ที่ ๑๔ | ศาลาประชาคม หมู่ที่ ๑๔ |
| ๑3.๐๐ – ๑4.3๐ น. | หมู่ที่ ๙, ๑๐ | ศาลาวัดบ้านคอกคี |
| ๑๔.3๐ – ๑๕.3๐ น. | หมู่ที่ ๑๑ | ศาลาประชาคม หมู่ที่ ๑๑ |
| ๑๕.3๐ – ๑๖.๓๐ น. | หมู่ที่ ๑๒ | ศาลาประชาคม หมู่ที่ ๑๒ |

ในกรณีมีความจำเป็นที่ไม่สามารถมาลงทะเบียนได้ ผู้สูงอายุและผู้พิการ อาจมอบอำนาจเป็นลายลักษณ์อักษรให้ผู้ดูแลเป็นผู้ยื่นคำขอรับเงินเบี้ยยังชีพแทนได้

จึงประกาศมาเพื่อทราบโดยทั่วกัน

ประกาศ ณ วันที่ 1 เดือน พฤศจิกายน พ.ศ.๒๕๕9



(นายมงคล ค่อมสิงห์)

ปลัดองค์การบริหารส่วนตำบลบัวใหญ่ ปฏิบัติหน้าที่

นายกองค์การบริหารส่วนตำบลบัวใหญ่